Nacia biblioteko de Irano

La Nacia biblioteko de Irano (perse سازمان اسناد و کتابخانه ملی ایران) estas nacia biblioteko situanta en Teherano, la ĉefurbo de Irano. Entenanta tutan stokon de pli ol 15 milionoj da konservaĵoj, ĝi estas konsiderata unu el la plej grandaj bibliotekoj en la mondo. [1] Historio La biblioteko estis establita en 1937 kaj ĝiaj filioj estas disaj ĉie en la urbo de Teherano. En 1979 aldoniĝis al ĝi la "Librodisvolva Centro" kaj en 1999 ankaŭ la "Kultura Dokumentada Organizo" venis sub la aŭspicio de la biblioteko. En 2002, la "Nacia Arkivo de Irano" estis aldonita. Antaŭ ĝia malfermo ekzistis aliaj bibliotekoj kiuj ludis similan rolon sed neoficiale. Ekzemple, la Dar al-Punon kolega librejo funkcias ekde 1851. En 1899 alia biblioteko estis establita en Teherano nomita la "Biblioteko de la Nacio". Funkciado Ekde 2004, la nacia biblioteko de Irano konservas interŝanĝajn rilatojn kun la kongresa biblioteko de Usono. Ambaŭ bibliotekoj provizas unu la alian per libroj publikigitaj en Irano kaj Usono por pliigi kaj plibonigi siajn kolektojn. La biblioteko estas gvidita, ekde 2014, fare de Raza Salehi Amiri, kiu ankaŭ funkcias kiel Ministro de Kulturo kaj Islama Gvidado. Eksteraj ligiloj La retejo Arkivigite je 2022-06-08 per la retarkivo Wayback Machine (perse kaj angle)